
A V I Z


asupra proiectului de Lege privind acordarea unor


 drepturi membrilor Academiei Române şi reglementarea


 unor cheltuieli specifice.





		În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, cu proiectul de Lege privind acordarea unor drepturi membrilor Academiei Române şi reglementarea unor cheltuieli specifice, trimis cu adresa nr.217 din 2 septembrie 1998, înregistrată sub nr.552/XVIII/11 din 2 septembrie 1998.


		Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege menţionat mai sus, în şedinţa din  9 septembrie 1998.


		În urma dezbaterilor, constatând că proiectul de lege nu contravine prevederilor constituţionale, membrii comisiei au hotărât, cu majoritate de voturi să îl avizeze favorabil.


		În raport de obiectul şi conţinutul său, proiectul de lege face parte din categoria legilor ordinare.

